སློབ་གསོའི་རྩ་བ་ནི་ཁྱིམ་ནས་བྱུང་ཞིང་འཕེལ་བ་ཡིན་ལ།ཁྱིམ་སྐྱོང་བའི་གཙོ་བོ་ནི་ཁྱིམ་བདག་ཡིན།ནམ་རྒྱུན་ཁྱིམ་བདག་ཅེས་པའི་ཐོབ་ཐང་འདི་ཉིད་མིང་བརྡ་གང་ཞིག་གིས་ཡང་དག་པར་གསོན་ཉམས་དང་ལྡན་པའི་སྒོ་ནས་མཚོན་པ་ལ་བསམ་གཞིག་བཏང་བ་ཡིན།སྟེས་དབང་གིས་དྲ་གྲོགས་ཤིག་གི་སྐད་འཕྲིན་ལས་ཁྱིམ་བདག་ནི་ལས་རིགས་ཤིག་ཡིན་ཞེས་བཀོད་འདུག་པ་མཐོང་ལ།འདི་ནི་ངས་བརྗོད་པར་འདོད་པ་དེ་མ་ཡིན་ནམ།ཁྱིམ་བདག་ཅེས་པའི་ལྗིད་ཏིག་ཏིག་གི་ཐོབ་ཐང་རླབས་པོ་ཆེ་འདི་ཐེག་པ་ལ།ལས་རིགས་ཤིག་ལ་གུས་བཀུར་དང་འགན་འཁུར་བ་ཇི་བཞིན་ཡིན་དགོས།དྲོད་ཁོལ་དང་།འགྲིག་མཐུན།བརྩེ་སེམས་བཅས་ནི་བྱིས་པ་འཚར་ལོངས་འབྱུང་བའི་འཚོ་བཅུད་ཆེས་རྩ་ཆེ་བ་དག་ཡིན་ལ།ཕ་མ་གཉིས་འགྲིག་ཅིང་མཐུན་པར་གནས་ཤིང་།མཉམ་དུ་འགན་འཁུར་ཏེ་སློབ་གསོ་གཏོང་ཚུལ་གཅིག་འདྲ་ཡིན་ན།དེ་ནི་བྱིས་པ་འཚར་ལོངས་འབྱུང་བའི་ཁོར་ཡུག་ཆེས་ལེགས་ཤོས་དེ་ཡིན།གལ་ཏེ་དེ་ལྟར་ཡིན་ན།བྱ་བཞག་ལེགས་པར་འགྲུབ་ཡང་།ཁྱིམ་ཚང་རྩ་བརླག་བྱུང་བའི་བཤད་སྲོལ་དེ་རིགས་འབྱུང་མི་སྲིད་ལ།མ་མཐའ་ཡང་ཇེ་ཉུང་དུ་འགྲོ་ངེས་རེད་སྙམ།